Linus Chimp

**Linus Herleifr Ilian Chimp** (17. januar 501, A.Æ. – 8. januar 548, A.Æ.) var en avalonsk ridder av Boglaichean uaine og guvernør av Leofsige, og tvilling av baron og guvernør Rochus Chimp. Han var dermed sønn av Fridenot og Amaly-Hilda Chimp, og bror til 4 ukjente søsken som ikke overlevde barndommen.

Linus var født noen minutter før sin yngre bror Rochus, hans toeggede tvilling. Paret var veldig like opp gjennom oppveksten, men utviklet forskjellige interesser. Mens begge tvillingene med årene valgte å vie livene sine til Pandora – Vokteren av lys – var det kun Linus som tok timer sammen med Archippos under Alan Atheln for å jobbe seg opp militær trening. Uvitende for ham, brukte Alan Linus mest fordi han flyktet fra vreden til ridderen av Eadric – hvis datter han hadde gått til sengs med. Ansigar var imidlertid observant på dette, så da søsteren hans iverksatte Spiddernes hevn sammen med resten av Chimp-ene tok han affære. Under slaget om Eadric skulle han forsvinne, og det gjorde han.

Linus og broren ledet en gruppe av Feamath Peaks folkehær, ansporet av en liten gruppe nonner av Pandora. Nonnene ga soldatene mot i kampen mot familien Jodocus. Folkehæren valgte allikevel ikke å gå til angrep på Leofsige, som de beleiret. Linus ønsket et direkte angrep, men Rochus var mer opptatt på å berge livet til flest mulig av folkehæren. En beleiring ville slite ut styrkene, og etter en måneds tid inngikk tvillingene et kompromiss: Linus kunne lede angrepet nå, men ville stå til regnskap for dødsfallene. I et to dagers langt angrep ble byportene revet ned, klostrene plyndret og Jodocus-familien henrettet.

Med Linus som den nye ridderen av Boglaichean uaine og guvernør av Leofsige, var Rochus overlatt til seg selv. Han levde et stille klosterliv sammen med nonnene av Pandora i utkanten av byen. Imens drev Linus et overklasseliv med turneringer og festivaler – dog, alt i Pandoras navn. Han ble under én av disse festivalene, en maskerade, bergtatt av en kvinne ved navn Theodora. Som ridder og guvernør, var han en ettertraktet ungkar, men han måtte kjempe med andre beilere for å vinne Theodoras hjerte. Hun lot seg ikke overvinne av tittel eller penger, og Linus måtte få hjelp av broren sin til å finne en mer romantisk tilnærming.

I en alder av 26 giftet han seg med den 18 år gamle Theodora. Ekteskapet deres brakte med seg to døtre og tre sønner, hvorav førstnevnte var tvillinger. Selv om kjærligheten mellom Linus og Theodora var sterk i første omgang, svant den med årene. Linus ble en bitter, gammel mann, og paret vokste fra hverandre. Den siste tiden av livet hans overlot han administreringen til døtrene, mens han selv viet sine siste år til Pandora. Han la sverdet på hyllen og trakk seg helt tilbake fra offentlige begivenheter. Linus døde før han var fylt 50 år, og ble kremert allerede dagen etter dødsfallet av Pandoras nonner.

## ***Trivia***

1. *Linus* kommer fra det greske Λινος *(Linos)*, som betyr "lin, linplate".
2. *Herleifr* er avledet av de norrøne navneelementene *herr* "hær" og *leifr* "sønn, avkom".
3. *Ilian* er den maskuline varianten av *Iliana*, som i siste instans kommer fra *Elijah*, hvilket er et hebraisk navn som betyr "Jahve er (min) Gud".
4. *Chimp* er den engelske forkortelsen av *sjimpanse.*